

Konkurentsiamet

Maksejõuetuse teenistus

12.12.2022

Tsiviilasi 2-22-16307

Ettepanek

teha avaldus pankrotimenetluse läbiviimiseks avaliku uurimisena

Harju Maakohtu menetluses on OÜ Luuri grupp (likvideerimisel) (registrikood 16201947) avaldus pankroti väljakuulutamiseks. Pankrotiavalduse põhjenduste kohaselt võlgniku majandustegevus on lõppenud 2022 esimeses kvartalis. Võlgnik tegeles ehitusteenuse osutamisega, kuid ei suutnud seda teha kasumlikult. Võlgnikul puudub vara.

Kohus algatas pankrotimenetluse ja nimetas Toomas Saarma ajutiseks halduriks. Ajutise halduri aruande kohaselt on võlgnikul vara 67 eurot (raha kassas) ning kohustusi 21 805,10 eurot. Võlgnik on perioodil mai 2021 kuni jaanuar 2022 võtnud LHV Pank arvelduskontolt välja sularaha *ca* 27 439 eurot. Ajutine haldur kaldus arvama, et ettevõte ei ole tegutsenud ausalt ning tegu  võib olla maksupettusega. Asjaolude täpne väljaselgitamine eeldab tehingute ja alusdokumentide põhjalikumat analüüsi, eeldusel, et võimalik on alusdokumente saada.

Raha pankrotimenetluse kulude, ajutise halduri tasu ja kulude katteks võlgnikul puudub. Kohus määras 29.11.2022 menetluse raugemise vältimiseks deposiiti makstava summa suuruse ja tähtaja (dtl 38). Deposiiti tasutud ei ole.

**Juhindudes pankrotiseaduse § 30 lg-s 5 ja § 19211 lg-st 1, teeb kohus maksejõuetuse teenistusele ettepaneku esitada kohtule avaldus pankrotimenetluse läbiviimiseks avaliku uurimisena. Avalduse esitamise tähtpäev on 27.12.2022. Põhjendatud vajaduse esinemisel on võimalik taotleda selle tähtaja pikendamist.**

Lugupidamisega

Ilona Põld

Kohtujurist